**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. december 9-i ülésére**

**Javaslat a Nobilis Egyesület támogatási kérelmének elbírálására**

A Nobilis Egyesület 2015. március hónapban alakult szervezet, melynek célja, hogy támogatást nyújtson a szociálisan rászorulók részére. 2015. augusztus 1-vel megkezdték közfogalkoztatási programjukat.

A Nobilis Egyesületazzal a kérelemmel fordult az Oktatási és Szociális Bizottsághoz, hogy a dolgozók számára munkaruha, munkaeszközök, illetve védőital biztosításához hozzájárulni szíveskedjék.

A kért támogatás összege 506.880,- Ft, azaz ötszázhatezer-nyolcszáznyolcvan forint.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. december „ ”.

 **/: Koczka Tibor:/**

HATÁROZATI JAVASLAT

**…/2015. (XII.09.) OSzB. sz. határozat**

Az Oktatási és Szociális Bizottság a Nobilis Egyesületkérelmét megtárgyalta, és a dolgozók munkaruha, munkaeszköz, védőital beszerzéséhez szükséges költségeit:

 **A./** a szűkös költségvetési lehetőségekre tekintettel nem támogatja.

 **B./** 1.a ……………………. ágazat kiadásai „……………………” sora terhére Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 2. pontjában foglaltak szerint ……………..Ft összeggel támogatja.

1. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. december 21.